OpenLLM-France/wikimedia huggingface dataset:
# Ramon de Meer i Kindelán

Ramon de Meer i Kindelán, baró de Meer, (Barcelona, 11 de gener de 1787 - Madrid, 5 de novembre de 1869), fou un militar espanyol d'origen flamenc.
Vers el 1830 serví, a Barcelona, a les ordres del comte d'Espanya.
Durant la Primera Guerra Carlina lluità contra els carlins a Navarra. El 1837 fou nomenat capità general de Catalunya. Durant el seu mandat es decantà a favor dels moderats i reprimí amb duresa els progressistes, reorganitzant l'administració militar per fer una tropa més ofensiva. Desmembrà la milícia nacional i creà el Consell Superior de Catalunya i la Junta Central Administrativa, protegint l'activitat econòmica, considerant Catalunya com una unitat administrativa, en contra de l'opinió del govern, que s'esforçava a fer efectiva la recent divisió en províncies. Durant la guerra, va signar amb Antonio Urbiztondo el Conveni d'Elliot i dur a terme diverses campanyes victorioses contra els carlins: la batalla de Gra el 1837, la recuperació de Solsona el 1838 i d'Àger el 1839. A Cardona, una petita fortalesa construïda per a defensar el castell, porta el seu nom: la torre de Meer.
Però la repressió que va desfermar va arribar a un punt tan alt que les Corts van acabar destituint-lo i fou rellevat del seu càrrec el 1839, sent substituït per Jerónimo Valdés de Noriega. Tanmateix, tornà a ésser capità general de Catalunya entre el 1843 i el 1845. També fou diputat breument en 1845.
Fou nomenat primer comte de Gra, diputat i senador vitalici per la reina Isabel II d'Espanya.

## Referències

* ↑ «Ramon de Meer i Kindelán». Gran Enciclopèdia Catalana. Barcelona: Grup Enciclopèdia Catalana.
* ↑ «Ramon de Meer i Kindelán». Gran Enciclopèdia Catalana. Barcelona: Grup Enciclopèdia Catalana.
* ↑ Gonzalo Morón, Fermín; de Ramón Carbonell, Ignacio. Revista de España, de Indias y del extrangero (en castellà). Volum 7. Imprenta de Alegria y Charlain, 1846, p. 11.
* ↑ RAMON DE MEER Y KINDELÁN (XVIII-XIX), xtec.es
* ↑ Fitxa del Congrés dels Diputats
* ↑ MEER Y KINDELÁN, RAMÓN DE. BARÓN DE MEER, fitxa del Senat
# Beira (antílop)

El beira (Dorcatragus megalotis) és un petit antílop que viu a les regions àrides de Somàlia, Djibouti i l'est d'Etiòpia.
El beira fa entre 40 i 60 cm d'alçada a l'espatlla i pesa entre 9 i 11 kg. Té un pelatge bast de color vermell-gris, amb la cara groga-vermella. Té unes llargues orelles (15 cm) i els mascles tenen unes curtes banyes rectes. S'està duent a terme un programa de cria en captivitat a la Reserva d'Animals d'Al Wabra, a Qatar. La població actual en captivitat és d'uns 25 beires.
El nom «beira» deriva de behra, el seu nom en somali.

## Referències

Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Bolueta

Bolueta és un barri de Bilbao dins el districte de Begoña. Té una extensió de 0,77 kilòmetres quadrats i una població de 4.486 habitants. Té forma allargada i limita al nord amb Santutxu, Txurdinaga i Otxarkoaga, al sud amb Etxebarri, Basauri i l'estació d'Ollargan (Arrigorriaga), i a l'oest amb Abusu/La Peña.

## Història

El 1840 es va construir la primera planta de transformació d'acer moderna, Santa Ana de Bolueta. Posteriorment s'hi van desenvolupar d'altres indústries relacionades amb el metall, però la gent no vivia al barri. Només es van construir alguns habitatges a partir del 1950 a la zona fronterera amb Santutxu, conegudes com a Grupo Sagarminaga. A partir de 1995 també hi fou ampliat el metro de Bilbao amb l'estació de Bolueta. L'euskotren comunica el barri amb les comarques de Duranguesat i Busturialdea-Urdaibai.
En els darrers anys en els terrenys on hi havia Santa Ana de Bolueta i Cilindros Bolueta, propietat de Sidenor, han estat adquirits pel Govern Basc, qui ha fet un projecte per a construir-hi 1.100 habitatges (d'ells, 600-700 de protecció oficial) i les anomenades Torres Bolueta, les més altes del País Basc. La construcció s'inicià el 2007 i cap al 2010 encara no s'havia materialitzat.

## Referències

* ↑ Torres Bolueta, los residenciales más altos de Euskadi. Arxivat 2013-07-09 a Wayback Machine. 17 de gener de 2008
* ↑ La 'operación Bolueta' arranca a finales de año con los dos primeros rascacielos Arxivat 2012-05-06 a Wayback Machine. a Deia, 20 d'abril de 2012
# Bolwieser

Bolwieser és un telefilm alemany del 1977 dirigit i muntat per Rainer Werner Fassbinder. Es va fer per a la televisió alemanya i es va emetre originalment el 1973 com una minisèrie de dues parts. Es va basar en la novel·la de 1931 Bolwieser: La novel·la d'un marit d'Oskar Maria Graf.

## Argument

La pel·lícula tracta d'un gerent del sistema ferroviari, Xaver Ferdinand Maria Bolwieser (el cap de l'estació homònim), l'esposa del qual té un afer involuntàriament amb el carnisser i amb el perruquer. El crític Vincent Canby, a la seva ressenya del 1982 New York Times, va dir que la història, que se situa a la ciutat fictícia bavaresa de Werburg als anys vint, recordava Madame Bovary.
L'estrena de 1983 va ser 90 minuts més curta que la versió televisiva de 201 minuts. El tall cinematogràfic s'havia finalitzat i aprovat el 1977, però l'estrena es va ajornar per raons legals i comercials.

## Repartiment

* Elisabeth Trissenaar : Hanni Bolwieser
* Kurt Raab : Xaver Ferdinand Maria Bolwieser
* Karl Scheydt : Un guàrdia de la presó
* Armin Meier : Scherber
* Bernhard Helfrich : Franz Merkl
* Karl-Heinz von Hassel : Windegger
* Volker Spengler : Mangst
* Gustl Bayrhammer : Neidhard - el pare de Hanni
* Udo Kier : Schafftaler

## Notes

Als crèdits, Fassbinder, que va editar la pel·lícula amb Juliane Lorenz i Ila von Hasperg, va ser presentat com a muntador sota el nom artístic "Franz Walsch".

## Referències

* ↑ Canby, Vincent. «FASSBINDER'S 'STATIONMASTER'S WIFE'». New York Times. New York Times. [Consulta: 15 gener 2023].
* ↑ «The Stationmaster’s Wife». Film at Lincoln Center. Lincoln Center. [Consulta: 14 gener 2023].

## Enllaços externs

* Rainer Werner Fassbinder - Bolwieser (1977) – Documental (FRsubs) (9:53) a YouTube
* Bolwieser (TV) a la Rainer Werner Fassbinder Foundation
* Bolweiser una ressenya de Roger Ebert
# Dendropsophus dutrai

Dendropsophus dutrai és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Silvano, D. & Peixoto, O.L. 2004. Dendropsophus dutrai. Llista Vermella d'Espècies Amenaçades de la UICN 2006. Consulta: 10 de gener de 2008.
# Demostració per deducció

La demostració per deducció o demostració directa és una demostració matemàtica on la conclusió està establerta a través de la combinació lògica dels axiomes, definicions o teoremes ja existents.
Donada una hipòtesi, hi ha un mètode lògic que, pas a pas, prova si aquesta hipòtesi és veritable.
Exemple
Si $a\in \mathbb {R} ^{+}$, demostreu que $a^{2}\geq 0$.
Demostració:
Des de $a\geq 0$ aleshores, per la propietat multiplicativa del sistema de nombres reals,
$a\cdot a\geq a\cdot 0$
$a^{2}\geq 0$
Quod erat demonstrandum (Q.E.D.).

## Referències

* ↑ «PROOF IN MATHEMATICS: AN INTRODUCTION».
# Boríssovo

«Boríssovo» té aquests significats:
* Boríssovo (Ivànovo), localitat de l'óblast d'Ivànovo, a Rússia
* Boríssovo (Vladímir), localitat de l'óblast de Vladímir, a Rússia
* Boríssovo (Bélgorod), localitat de l'óblast de Bélgorod, a Rússia
# Referèndums de 2014 al sud i a l'est d'Ucraïna

El 2014 al sud i l'est d'Ucraïna es van celebrar diversos referèndums d'autodeterminació, com a conseqüència de la crisi de Crimea seguida per la guerra al Donbàs. Aquests referèndums van tenir com a objectiu legitimitzar la declaració d'independència de cadascuna d'aquestes regions. Es tracta de:
* referèndum sobre la unificació de la república de Crimea amb Rússia,
* referèndum sobre la independència de la República Popular de Donetsk,
* referèndum sobre la independència de la República Popular de Luhansk.
Oficialment, les dues darreres províncies (Donetsk i Luhansk) no reclamàven la seva unificació a Rússia, sinó que preferíen una Ucraïna federal amb un nou govern. Els pro-russos de Donetsk, el mateix vespre que es va celebrar el referèndum sobre la independència, no excloïen a més l'organització d'un nou referèndum sobre la unificació amb Rússia si els resultats del primer fossin favorables, però amb el pas de temps van deixar de banda aquesta idea. Els líders de la RP de Donetsk van demanar a Rússia, l'endemà del referèndum, la seva unificació amb aquest país.
Tots aquests referèndums són anomenats "farsa tràgica" per Ucraïna i les principals potències occidentals. Pel que fa a Rússia, va reconèixer els resultats del referèndum, i més endavant va annexionar a la península de Crimea, però havia demanat als pro-russos de Donetsk i Luhansk que ajornessin les seves consultes, cosa que els pro-russos van negar de fer. Aquests referèndums van tenir lloc abans de les eleccions presidencials d'Ucraïna, previstes pel 25 de maig de 2014.

## Referències

* ↑ LeMonde.fr, 12 mai 2014
# Betsucomi

Betsucomi (ベツコミ), originalment conegut com a Bessatsu Shōjo Comic, és una revista mensual de manga shojo publicada per Shogakukan al Japó, originalment enfocat al públic femení jove, ha incrementat el seu mercat a adolescents i dones joves. Se publica el dia tretze de cada mes. Sos competidors són Betsuma, Princess i LaLa.

## Mangakes i sèries publicades a Betsucomi

* Miki Aihara
** Hot Gimmick
** So Bad!
* Michiyo Akaishi
** "Alto" no "A"
* Hinako Ashihara
** Sand Chronicles
* Kaneyoshi Izumi
** Doubt!!
** Sonnan Ja Nee Yo!
* Kaho Miyasaka
** Binetsu Shōjo (Feverish Girl)
* Chie Shinohara
** Mizu ni Sumu Hana
* Yumi Tamura
** Basara
* Akimi Yoshida
** Banana Fish
* Kanoko Sakurakoji
** Backstage Prince
* Kako Mitsuki
** Ai Hime~Ai to Himegoto

## Revistes relacionades

* Ciao
* ChuChu
* Deracomi
* Shōjo Comic
* Shōjo Comic Zōkan
* Shōjo Comic Cheese!

## Referències

* ↑ «Kanoko Sakurakoji» (en anglès). Autors. Simon and Shuster. [Consulta: 6 desembre 2015].

## Enllaços externs

* Pàgina web oficial Arxivat 2012-11-20 a Wayback Machine. (japonès)
# Deere and Company

Deere & Company, normalment coneuda per la seva marca John Deere és una corporació dels Estats Units amb base a Moline, Illinois, i líder mundial en la fabricació de maquinària agrícola. El 2010 figurava en el lloc 107è de la llista de la revista econòmica Fortune 500. La companyia inclou tractors, collitadores combinades, embaladores, plantadores i equip forestal. També té equip de construcció i de cura de la gespa, serres mecàniques, expulsadors de neu i durant un curt període motos de neu (snowmobiles).
L'eslogan de la companyia és "Nothing runs like a Deere" (res funciona com un Deere) i porta dibuixat un cérvol (en anglès:deer) com un joc de paraules."
La companyia va ser fundada el 1837 per l'inventor John Deere.

## Història

Deere & Company començà quan John Deere, nascut a Vermont es traslladà a Grand Detour, Illinois el 1836 i s'hi establí com a ferrer. John Deere va inventar una arada d'acer de gresol que millorava les existents de ferro.
El 1842, Deere s'associà amb Leonard Andrus i compraren terreny per construir una nova factoria al llarg de Rock River (Mississippi) anomenada "L. Andrus Plough Manufacturer", per produir arades. John Deere tornà a Moline el 1848 per tal de tenir accés al ferrocarril. .
Cap a 1857 produïen unes 1.120 arades per any. John Deere morí el 1886, i la presidència de Deere & Company passà a Charles Deere. Aleshores ja prduïn una varietat de productes a més de les arades.
El 1956, Deere & Company comprà la companyia alemanya de tractors, Heinrich Lanz AG.
Cap a 2006 utilitzaven uns 47.000 treballadors en 27 països.

## Enllaços externs

* Deere and Company - Lloc web oficial
* John Deere Augusta, GA Factory Tour and Testing Facility Arxivat 2011-07-08 a Wayback Machine.
* John Deere Lawn Mower Reviews
* John Deere Lawn Tractor Reviews Arxivat 2011-08-06 a Wayback Machine.
# Deerfield (Massachusetts)

Deerfield és una població dels Estats Units a l'estat de Massachusetts. Segons el cens del 2000 tenia 4.750 habitants.

## Història

El 1668 fou atacada pels indis Abnakis quan els anglesos destruïren la casa de Jean Vincent de l'Abbadie, baró de Saint Castin, que havia fet un port d'exportació de pells a Castine (Maine).

## Demografia

Segons el cens del 2000, Deerfield tenia 4.750 habitants, 1.965 habitatges, i 1.310 famílies. La densitat de població era de 56,8 habitants per km².
Dels 1.965 habitatges en un 28,4% hi vivien nens de menys de 18 anys, en un 54,9% hi vivien parelles casades, en un 8,4% dones solteres, i en un 33,3% no eren unitats familiars. En el 26,1% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,92.
Per edats la població es repartia de la següent manera: un 22,5% tenia menys de 18 anys, un 5,7% entre 18 i 24, un 28,7% entre 25 i 44, un 29,3% de 45 a 60 i un 13,8% 65 anys o més.
L'edat mediana era de 41 anys. Per cada 100 dones de 18 o més anys hi havia 93,6 homes.
La renda mediana per habitatge era de 49.764 $ i la renda mediana per família de 64.909$. Els homes tenien una renda mediana de 40.413 $ mentre que les dones 31.069$. La renda per capita de la població era de 24.555$. Entorn del 2,2% de les famílies i el 4,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ Waldman, Carl. Encyclopedia of Native American tribes (en anglès). Infobase Publishing, 2006, p.2. ISBN 0816062749.
* 1 2 3 «Fact Sheet- Deerfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 25 gener 2021].
* ↑ «Geographic Comparison Table- Deerfield». American Fact Finder. Oficina del Cens dels Estats Units, 12-01-2010.
# Dalian Professional FC

Dalian Professional Football Club és un club de futbol professional de Dalian, Liaoning que participa en la Superlliga xinesa. L'equip té la seu al Dalian Sports Center Stadium, un estadi amb capacitat per 61.000 espectadors.
El club es fundà el 20 de setembre de 2009 pel Dalian Aerbin Group i començà jugant a la tercera divisió del futbol professional xinès: la China League Two. Després de guanyar dos títols de lliga consecutius, l'aleshores anomenat Dalian Yifang pujà a la primera divisió el 2012, on quedà en cinquena posició.
Rafael Benítez és l'entrenador del Dalian Pro des de l'1 de juliol de 2019.
Evolució del nom:
* 2009–2015: Dalian Aerbin Football Club
* 2016–2020: Dalian Yifang Football Club
* 2020–avui: Dalian Professional Football Club

## Palmarès

* Segona divisió de la Xina:
** 2011, 2017
* Tercera divisió de la Xina:
** 2010

## Referències

* ↑ «Summary CSL - Soccerway». [Consulta: 17 juliol 2019].
* ↑ «Rafa Benitez seals massive £12million-a-year deal with Chinese Super League side Dalian Yifang after Newcastle exit» (en anglès), 01-07-2019. [Consulta: 17 juliol 2019].
* ↑ «CHINA LEAGUE ONE – 2011». uk.soccerway.com. [Consulta: 10 novembre 2015].

## Enllaços externs

* Dalian Professional FC - Lloc web oficial
# Devlet IV Giray

Devlet IV Giray (1730—1780) fou kan de Crimea (1769-1770), fill d'Arslan Giray. Va succeir a Qırım Giray el febrer de 1769.
Va nomenar Shahbaz Girai com a khalgay i Mubarek Giray com a nureddin. Shahbaz fou el pare d'Halim Giray, autor d'una història poètica de Crimea coneguda com "L'opció rosa dels kans de Crimea"
La Porta li va encarregar participar en la guerra i fer aixecar el setge de Khotin, però no se'n va sortir i el 1770 fou deposat. És descrit com a curt de gambals però amb un gran nombre d'aduladors. Fou nomenat al seu lloc Qaplan II Giray.
El 1775 el kan Sahib II Giray fou enderrocat en una revolta segurament instigada pels russos i va fugir a Turquia. Devlet IV Giray, que era el favorit dels russos, fou posat al tron i va nomenar Shahbaz Giray com a khalgay i Mubarek Giray com a nureddin. L'antic khalgay (deposat el 1774) Shahin Giray va reunir un contingent de nogais i el va atacar; els dos bàndols s'enfrontaren durant un any, i Devlet es va acostar als otomans; el maig de 1776 va arribar el Kapudan Pasha otomà que portava la investidura del sultà per Devlet. Shahin, amb el suport d'un regiment rus, es va retirar a la península de Taman, mentre Devlet aconseguia imposar-se amb el suport de tropes turques que van arribar camuflades. Això implicava un trencament del tractat de Küçük Kaynarca de 1774.
Shahin va escriure a Devlet convidant-lo a abandonar el tron si no volia ser expulsat per la força; davant això alguns dels mirzes o caps tribals van abandonar a Devlet. A la batalla decisiva el novembre de 1776, Shahin va aconseguir la victòria i amb 40.000 tàtars i un contingent de circassians va avançar cap a Crimea. Va córrer el rumor que s'havia fet cristià i s'havia unit a l'església grega i els russos li van donar suport obert i van ocupar Perekop. Acompanyat de forces russes, Shahin va avançar cap a Bakhtxissarai des de Taman, via Feodòssia i es va reunir amb l'exèrcit que li donava suport. A Ak Mejid, a uns 35 km de Bakhtxisarai, va enviar dos cossos de forces russes, una cap al palau del kan i un altre cap a Gosleve. Devlet va demanar instruccions a la Porta i va rebre l'ordre de retirar-se a Sinope; l'11 de maig de 1777 va arribar a Constantinoble. Shahin Giray va pujar al tron.

## Bibliografia

* Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Bicilia

Bicilia és un gènere d'arnes de la família Crambidae.

## Taxonomia

* Bicilia iarchasalis (Walker, 1859)
* Bicilia lentistrialis (Dognin, 1906)
* Bicilia olivia (Butler, 1878)
* Bicilia persinualis (Hampson, 1899)

## Referències

* ↑ «GlobIZ search». Global Information System on Pyraloidea. [Consulta: 17 febrer 2011].
# Bicicleta sense pedals

Una bicicleta sense pedals, prebici, bicicleta d'entrenament o d'equilibri és una bicicleta molt simple que no posseeix ni pedals ni rodetes estabilitzadores. S'utilitza perquè els nens aprenguin a mantenir l'equilibri sobre una bicicleta i perquè els més petits agafin seguretat i equilibri a l'hora de caminar.
A diferència d'un bicicleta amb estabilitzadors, en què s'aprèn a pedalar i després a equilibrar-se, en aquestes bicicletes el nen aprèn a equilibrar-se i posteriorment a pedalar.
Amb aquestes bicicletes s'utilitzen els peus tant per impulsar-se com per sostenir la bici i els nens poden regular quant de temps es mantenen amb els peus sense tocar el terra a mesura que van aprenent. L'aprenentatge és més autònom i necessita menys intervenció del cuidador, que no ha d'ajudar a mantenir l'equilibri ajupit i corrent després de la bicicleta. La transició a una bicicleta sense rodetes estabilitzadores i amb pedals és molt ràpida i es pot fer en un parell de dies

## Història

El 1817, el baró alemany Karl Christian Ludwig Drais von Sauerbronn va dissenyar el primer vehicle de dues rodes amb dispositiu de direcció. Aquesta màquina, denominada draisina en honor del seu inventor, va ser precursora de la bicicleta i la motocicleta. Aquesta màquina consistia en una mena de carret de dues rodes, col·locades una darrere d'una altra, i un manillar. La persona es mantenia asseguda sobre una petita muntura, col·locada en el travesser. El conductor girava cap a la direcció que volia mitjançant una vara de fusta que estava unida a la roda davantera.
A la fi del segle 20 aquest transport va ser reinventat per un dissenyador alemany, Rolf Mertens. Se li va ocórrer construir un model semblant a l'anterior, en el qual el seu fill pogués aprendre a mantenir l'equilibri damunt de dues rodes. La bicicleta sense pedals començà a ser més popular i Rolf, juntament amb el seu germà, va crear l'empresa “Kokua” i es va dedicar a vendre les seves bicicletes sense pedals.

## Referències

* ↑ «Escollir bici infantil». Probike. Arxivat de l'original el 2016-03-03. [Consulta: 4 febrer 2015].
* ↑ «Look ma! No pedals!» (en anglès). Arxivat de l'original el 2015-02-05. [Consulta: 4 febrer 2015].

## Vegeu també

* passejador
# Dia de la cosmonàutica

El Dia mundial de l'aviació i la cosmonàutica és una festivitat que se celebra el 12 d'abril de cada any per tal de commemorar el primer viatge espacial tripulat, en què el cosmonauta soviètic Iuri Gagarin, a bord de la nau espacial "Vostok 1", orbità al voltant de la Terra per primer cop a la història.
A l'antiga Unió Soviètica, la diada fou establerta el 9 d'abril de 1962 pel Presídium del Soviet Suprem de l'URSS. És més coneguda per "Dia de la cosmonàutica" (en rus: День космонавтики), i segueix sent una mostra de pompa oficial i entusiasme popular a Rússia, on hi ha una llarga tradició de conquesta de l'espai, i on aquesta empresa s'ha convertit en un motiu d'orgull patriòtic.
Des de l'any 2001, a Occident se celebra alternativament la Nit de Iuri el mateix dia, aprofitant que coincideix amb el primer llançament del Transbordador espacial, el 1981.

## Referències

* ↑ Bond, Peter «Obituary: Lt-Gen Kerim Kerimov». The Independent [Londres]. Arxivat de l'original el 2009-04-13 [Consulta: 13 gener 2012].
* ↑ El Día de la Cosmonáutica será celebrado en Petersburgo con lanzamiento de maquetas de cohetes
* ↑ Se debe ampliar la explotación del espacio, considera la mayoría de los rusos
# Dia de la Visibilitat Bisexual

El dia de la Visibilitat Bisexual és celebrat el 23 de setembre per membres de la comunitat LGBTI+, especialment bisexuals.
És una jornada de reivindicació contra la bifòbia i els estereotips que se'n deriven.
La celebració d'aquest dia en particular, en oposició a la resta de jornades en suport de la diversitat sexual, respon al sentiment de marginació que alguns membres d'aquest grup senten tant per part d'heterosexuals com per part de les grans comunitats LGBTI+.
L'origen d'aquesta jornada coincideix amb l'aniversari de l'activista bisexual Gigi Raven Wilbur. La primera celebració d'aquest dia va anar a càrrec de l'ILGA. Actualment, tot i que és una celebració poc coneguda, està relativament estesa als Països Catalans, especialment entre corrents i partits d'esquerres.

## Referències

* ↑ «Yes, 23 is everywhere. Here are 23 examples in the GTA». The Planet Star [Toronto], 15-02-2007.
* ↑ «Celebrate Bisexuality», 23-09-2004. Arxivat de l'original el 20 de maig 2007. [Consulta: 19 febrer 2015].

## Vegeu també

* Visibilitat (sociologia)
* Esborrament bisexual